Source: https://www.kohus.ee/et/ajakirjanikule/uudised/kohus-moistis-artur-parnoja-omastamises-oigeks-kuid-voltsimises-suudi
Timestamp: 2018-12-10 19:43:39+00:00

Document:
Kohus mõistis Artur Pärnoja omastamises õigeks, kuid võltsimises süüdi | Eesti kohtud
Kohus mõistis Artur Pärnoja omastamises õigeks, kuid võltsimises süüdi
Viru Maakohtu Narva kohtumajas kuulutati täna kohtuotsus kriminaalasjas, kus Narva endist politseiprefekti Artur Pärnoja süüdistati 19 173,49 euro omastamises, laenulepingu võltsimises ja võltsitud dokumendi kasutamises. Kohus mõistis Artur Pärnoja omastamises õigeks, ent karistas teda dokumendi võltsimise ning võltsitud dokumenti kasutamise eest rahalise karistusega 1369 eurot. Kohus tunnistas dokumendi võltsimises süüdi ka Diana Kožina, karistades teda rahalise karistusega summas 936 eurot. Kolmanda süüdistatava – OÜ Sidiv Õigusbüroo – mõistis kohus võltsimise ja võltsitud dokumendi kasutamise süüdistuses õigeks.
Viru ringkonnaprokuratuur süüdistas Pärnoja selles, et ta omastas 300 000 krooni, mille kannatanu oli Pärnoja juhtimisel tegutsenud OÜ Sidiv Õigusbüroole laenanud. Tagasimaksmise kohustusest vabanemiseks esitas Pärnoja sama laenu puudutanud tsiviilvaidluse raames kohtule OÜ Sidiv Õigusbüroo eelmise juhatuse liikme Diana Kožina allkirjastatud avalduse, milles Kožina kinnitas, et OÜ Sidiv sai 2008.aasta 300 000 krooni laenu hoopis Artur Pärnojalt, mille viimane andis väidetavale kannatanule Diana Kožina juuresolekul.
Küll aga mõistis kohus Artur Pärnoja süüdi dokumendi (laenulepingu) võltsimises ja võltsitud dokumendi kasutamises. Kohus tegi kindlaks, et 23.07.2008.a. kuupäeva kandev leping on tagantjärgi koostatud ega kajasta tegelikult toimunud tehingut. Ekspertarvamust ning raamatupidaja ütlusi arvestades hindas kohus tõenäoliseks, et leping koostati, prinditi ja allkirjastati Pärnoja ja Kožina poolt esmakordselt alles 2012. või 2013. a. Kohus tunnistas võltsimises süüdi nii Pärnoja kui Kožina.
52 02 119

References: Kohus 
 Kohus 
 Kohus 
 kohus 
 kohus 
 Kohus 
 kohus 
 Kohus